

Republika e Kosovës

Republika Kosova - Republic of Kosovo

*Qeveria - Vlada – Government*

***Zyra e Kryeministrit* *-Ured Premijera-Office of the Prime Minister***

**Zyra Ligjore - Zakonodavna Kancelarija - Legal Office**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**DOKUMENT KONSULTIMI PËR** **PROJEKT UDHËZIMIN ADMINISTRATIV (QRK) - NR. XX/2020 PËR PËRDORIMIN E AUTOMJETEVE TË QEVERISË SË REPUBLIKËS SË KOSOVËS**

***Përmbledhje e shkurtër rreth nxjerrjes së:* Projekt Udhëzimit (QRK) Nr. XX/2020 për përdorimin e automjeteve të Qeverisë së Republikës së Kosovës**

Qeveria e Republikës së Kosovës, me qëllim të racionalizimit të parasë publike nga përdorimi automjeteve zyrtare të Qeverisë së Republikës së Kosovës, më datë 12.05.2020, nxorri vendim lidhur me përdorimin e automjeteve të Qeverisë së Republikës së Kosovës.

Para hyrjes ne fuqi të këtij vendimi çështja e përdorimit të automjeteve të Qeverisë së Republikës së Kosovës, ishte e rregulluar me Vendimin e Qeverisë së Kosovës Nr. 04/3 i datës 22.01.2008, si dhe me Udhëzimin Administrativ Nr. 03/2008 për përdorimin e automjeteve të Qeverisë së Kosovës.

Me hyrjen në fuqi të vendimit të lartëcekur u shfuqizua Vendimi i Qeverisë së Kosovës Nr. 04/3 i datës 22.01.2008, si dhe u pezullua neni 3 i Udhëzimit Administrativ Nr. 03/2008 për përdorimin e automjeteve të Qeverisë së Kosovës. Me këtë vendim është autorizuar Zyra Ligjore në Zyrën e Kryeministrit që në bashkëpunim me Ministrinë e Punëve të Brendshme dhe Ministrinë e Financave, të përgatis dhe t’ia propozojë Qeverisë për miratim Draft Udhëzimin Administrativ për përdorimin e automjeteve të Qeverisë së Republikës së Kosovës, i cili tani më është hartuar dhe është në fazën e konsultimeve.

Me anë të këtij Projekt Udhëzimi Administrativsynohet që shprehimisht të përcaktohen procedurat e përdorimit të rregullt dhe efikas të automjeteve të Qeverisë së Republikës së Kosovës.

Zyra Ligjore në Zyrës e Kryeministrit sipas dispozitave të Rregullores së Punës së Qeverisë Nr.09/2011, ka zhvilluar procesin e konsultimeve paraprake. Konsultimi paraprak është zhvilluar nga data 15 qershor 2020.

Zyra e Kryeministrit sipas dispozitave të Rregullores së Punës së Qeverisë Nr.09/2011 qysh në fazën e parë të hartimit të Projekt - Udhëzimit ka zhvilluar procesin e konsultimeve paraprake me institucionet e parapara në listën e Institucioneve për Konsultime Paraprake.

Opsionet e politikave (nëse ka)

Afati përfundimtar për dorëzimin e përgjigjeve

Afati përfundimtar i dorëzimit të kontributit me shkrim në kuadër të procesit të konsultimit për Projekt Udhëzimin Administrativ (QRK) Nr. XX/2020 për përdorimin e automjeteve të Qeverisë së Republikës së Kosovëspërmes Platformës Elektronike të konsultimeve publike është deri më 03.08.2020, në orën 16:00.

Ku dhe si duhet t’i dërgoni kontributet tuaja me shkrim

Të gjitha kontributet me shkrim duhet të dorëzohen në formë elektronike në e-mail adresën Agron.h.gashi@rks-gov.net, apo donika.ceta@rks-gov.net, me titull Kontribut ndaj procesit të konsultimit për Projekt Udhëzimin Administrativ (QRK) nr. xx/2020 për përdorimin e automjeteve të Qeverisë së Republikës së Kosovës.

Komentet nga organizatat

**Emri i organizatës që jep komente:**

**Fushat kryesore të veprimit të organizatës:**

**Informatat e kontaktit të organizatës (adresa, email, telefoni):**

**Data e dërgimit të komenteve:**

Forma e kontributit është e hapur, mirëpo preferohet që kontributet tuaja t’i përfshini në kuadër të tabelës së bashkëngjitur më poshtë në këtë dokument, e cila përfshin çështjet kyqe të këtij dokumenti.

|  |  |  |  |
| --- | --- | --- | --- |
|  | **Çështjet kyqe** | **Komente rreth draftit aktual** | **Komente shtesë** |
| **1** | Pyetja 1 |  |  |
| **2** | Pyetja 2 |  |  |
| **3** | Shtoni pyetje sipas nevojës |  |  |
| **4** | Komente tjera |  |  |

Dokumenti i plotë i politikës / projekt udhëzimit

Ju lutem gjeni të bashkëngjitur edhe draftin e plotë të Projekt Udhëzimit.